શહેરમાં દલિત અત્યાચાર સામે ચાંદખેડા, દાણીલીમડા સહિત અન્ય વિસ્તારોમાં તો કોંગ્રેસના દલિત કોર્પોરેટરોએ સરકાર સામે સીધો મોરચો માંડી દીધો હતો. ઠેક-ઠેકાણો દેખાવો કરીને વિરોધ કર્યો હતો ચાંદખેડામાં કોંગ્રેસના કોર્પોરેટર રાજશ્રી કેસરીની આગેવાનીમાં ચક્કાજામ કરાયો હતો. દાણીલીમડામાં જમનાબહેન વેગડાની આગેવાનીમાં આક્રમક દેખાવો કર્યા હતા. જુનાવાડજ-નવાવાડજમાં દલિતોએ રોડ ઉપર ચક્કાજામ કર્યો હતો પણ સ્થાનિક ભાજપના દલિત મહિલા કોર્પોરેટર અને ડે.મેયર પ્રમોદાબહેન સુતરિયા દેખાયા પણ ન હતા. દલિત મુદ્દે તેઓએ લોકોને સાંત્વના આપવાની પણ તસ્દી લીધી ન હતી. બીજી તરફ કેટલાંક વિસ્તારોમાં ભાજપના દલિત કોર્પોરેટરોએ જાહેરમાં આવવાનું ટાળ્યું હતુ. દલિત સંગઠનોએ ગઇકાલે સાંસદ કિરીટ સોલંકીના ઘરનો ઘેરાવ કર્યો હતો. આજે અસારવાના ધારાસભ્ય આર એમ પટેલના ઘરે દલિત સમાજના ટોળા ઉમટયાં હતો. હવે આવતીકાલે દલિત કોર્પોરેટરોને ઘેરાવ કરાય તેવી સંભાવના છે.